Document ID: /roh_data/filtered/fineweb-2-filterrobots_roh.jsonl.gz/6561

Cun gronda maioritad ha la radunanza communala da La Punt Chamues-ch decidì venderdi saira d'abolir la quota da 30 pertschient. La quonta munta davent d'immediat 100 pertschient. Ella suonda a la suprastanza. La situaziun actuala dal martgà è sa midà. La dumonda per abitaziuns secundaras è marcatamain ida enavos. Ins pera uschia da dar novs impuls al martgà d'immobiglias che haja pers schlantsch.
Chasa da tgira Promulins
Plinavant han ils da La Punt Chamues-ch approvà cun gronda maioritad in credit da 106'000 francs per projectar ensemen cun las vischnancas Samedan, Zuoz, Schlarigna Bever, Puntraschigna, Madulain e S-Chanf ina chasa da tgira sin l'areal Promulins. Ils custs per il project sin l'areal Promulins a Samedan muntan a 1'460'000 francs.
RR novitads 08:00